als_Latn dik_Latn sag_Latn
Përveç dhunës që ka shpërthyer në stadiumet shqiptare, madje edhe në rrethinat e tyre, për të cilën fajësohen të gjithë aktorët e futbollit, duke përfshirë drejtuesit e lartë të FSHF-së, të cilët janë përgjegjës për organizimin e aktivitetit, arbitrat që mund të vendosin në fushë, policinë që i lejon tifozët të mos njohin limite, mund të flitet edhe për të tjera. Në ndeshjen Teuta – Kukësi u aktivizua nga vendasit për të dytën javë Zhoel, një futbollist i huaj, por kjo ndodhi disa muaj pas merkatos së verës dhe pa ardhur ajo e verës. Drejtuesit e klubit verior kanë protestuar për këtë fakt, madje dje kanë premtuar se do të ketë një komunikatë për shtyp, por që nuk u bë publike deri në orët e vona. Sipas tyre nuk është normale që një skuadër, pavarësisht se në vështirësi, pret merkaton e janarit, ndërsa një tjetër e ka merkaton e hapur gjatë të gjithë vitit. Pra, një fakt të tillë kuksianët e rreshtojnë tek penalizimet që po i bëhen nga jashtë skuadrës së tyre dhe që po e dëmtojnë atë. Mbi të gjitha, zhgënjimi sipas tyre vjen edhe nga mungesa e respektit për këtë ekip, të cilin po vazhdojnë ta trajtojnë si debutues, ndërkohë që në fazën eliminatore të Europa League ka kaluar tre ture, si askush më parë, duke i bërë nder edhe futbollit të vendit. Por ndërkohë që për çështjen “Zhoel” ka një arsyetim të pakundërshtueshëm nga Sekretari i Përgjithshëm i FSHF-së, Ilir Shulku, kuksianët vazhdojnë të shtojnë listën e gjyqtarëve “non grata”. Së fundi është Sino me asistentët e tij, që nuk duhet të jenë më asnjëherë në fushë së bashku me futbollistët e Kukësit
Çështja “Zhoel”, tjetër problem per kukesianet0
Share.
als_Latn als_Latn eng_Latn